21 de sportivi chinezi au murit de frig în timp ce alergau la un ultramaraton într-o zonă muntoasă.
21 de sportivi chinezi au murit înghețați în timpul unui ultramaraton. Traseul pe care alergau a fost lovit brusc de ger, grindină și temperaturi scăzute. Competiția se desfășura într-o zonă muntoasă din nord vestul Chinei.
Un ultramaraton de 100 de kilometri care se desfășura într-o zonă muntoasă din nord vestul Chinei a înregistrat 21 de victime, după ce au murit înghețați. Traseul pe care aceștia îl parcurgeau a fost lovit brusc de ger, grindină și temperaturi scăzute, potrivit Reuters.Aproape toți cei 172 de participanți erau echipați în pantaloni scurți și tricou. În jurul prânzului, sportivii au intrat într-o parte a traseului aflată la altitudine mare, iar vremea s-a schimbat brusc. În acea zonă, temperaturile au scăzut sub zero grade Celsius, s-a pornit un vânt puternic, a început o ploaie cu gheață și a dat cu grindină.Autoritățile chineze au mobilizat 1.200 de oameni să-i salveze pe maratoniști, dar în timpul nopții au fost iar temperaturi scăzute. Duminică dimineață a fost confirmat bilanțul final – 21 de morți.Conform lui Zhang Xuchen, primarul orașului Baiyin, o echipă specială va investiga tragedia.